SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Mgr. Katarína Kňažíková	
Znalosť cudzích jazykov:	Anglický, španielsky	

2.	Zahraničná pracovná cesta

Štát / mesto:	Slovinsko	
Názov a adresa 
prijímajúcej organizácie:	
Hotel City, Dalmatinova ulica 15, 1000 Ljubljana, Slovinsko	
Účel cesty:	Účasť na sympóziu EVS COMPETENCES FOR EMPLOYABILITY týkajúcej sa výsledkov výskumu ohľadom získavania kompetencií EDS dobrovoľníkov a následného použitia výsledkov predmetného výskumu v zapojených krajinách a v Programe EÚ Erasmus+	
Spôsob financovania 
(kto hradí cestovné, pobytové náklady, iné výdavky):	
Národná agentúra, Búdková 2, 811 04 Bratislava	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
12.5.2014	14:30 Otvorenie sympózia
Úvodná reč – Mr Janez Škulj z Inštitútu Movit
Ms Barbara Zupan z Kancelárie Slovinskej republiky pre mládež
16:30 Pohľad do výskumu – zistenia a vyplývajúce otázky 
18:00 Stretnutia národných tímov	
13.5.2014	9:30 Vzdelávanie v rámci EDS –zameranie na dobrovoľníka
Vzdelávanie v rámci EDS – zameranie na podporu a mentorstvo
11:30 pokračovanie pracovných skupín
14:30 Kompetencie získané prostredníctvom EDS a neformálne vzdelávanie
16:30 Život po EDS: seba uznanie a spoločenské uznanie získaných kompetencií 
Inšpiratívne príbehy – étos dobrovoľníctva
18:00 Stretnutia národných tímov	
14.5.2014	9:30 Širší kontext: Zamestnanosť v Európe – výskumník Ozgehan Senyuva
EDS v rámci programu EÚ Erasmus+ - Mariann Klingberg z Európskej Komisie
11:30 Zameranie na kompetencie: čo hľadajú zamestnávatelia?
14:30 Pátranie po zamestnaní – na čo nesmieme zabúdať
16:30 Uznávanie neformálneho vzdelávania: ako sme na tom?
18:00 Stretnutia národných tímov	
15.5.2014	9:30 Pohľad do budúcnosti: aké sú potrebné ďalšie kroky a návrhy na následné aktivity
11:30 Zhodnotenie a uzatvorenie stretnutia	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
12.5.2014	Po   Po úvodných prejavoch Mr Janez Škulj, riaditeľky MOVIT – Slovinskej Národnej agentúry pre Program EÚ Erasmus+ pre oblasť mládeže a Mr Peter Debeljak, riaditeľa Úradu mládeže Slovinskej republiky  (v rámci Ministerstva vzdelávania, vedy a športu) a privítaní facilitátormi sympózia, predstavil p. Ozgehan Senyuva, univerzitný výskumník a člen Európskej siete výskumníkov mládeže, výstupy z realizovaného výskumu a jeho metodiku. Po tejto prezentácií bol priestor na diskusiu a otázky. 
Pred večerou bol priestor reflektovať národné reality zúčastnených krajín a pripraviť prezentácie vlastnej krajiny v týchto oblastiach:
1.	Situácia EDS vo vašej krajine (počet akreditovaných organizácií, atraktivita v očiach mladého človeka, najčastejšie typy EDS aktivít...)
2.	Neformálne vzdelávanie – kým je organizované a poskytované
3.	Uznávanie neformálneho vzdelávania – uznávanie práce s mládežou, uznávanie neformálneho vzdelávania zamestnávateľmi, školami, rodičmi, uznávanie EDS
4.	Dobrovoľníctvo – ako je vnímané, legislatívne opatrenia
5.	(Ne)zamestnanosť mladých ľudí – aká je situácia v krajine – štatistiky a špeciálne opatrenia zamerané na odstránenie nezamestnanosti mladých ľudí
Prezentácie jednotlivých krajín boli umiestnené pri vstupe do konferenčnej miestnosti počas celej doby trvania sympózia. Celkovo sa na sympóziu zúčastnili 40 zástupcovia (bývalí EDS dobrovoľníci, zamestnávatelia, zástupcovia vysielajúcich a hostiteľských organizácií) z 10 krajín: Belgicko, Francúzsko, Maďarsko, Malta, Poľsko, Slovensko, Veľká Británia, Bosna a Hercegovina, Srbsko a Slovinsko. 	
13.5.2014	V priebehu dopoludnia sa konali pracovné skupiny na témy: 
Čo znamená učenie / vzdelávanie sa v projektoch EDS? Seba reflektovanie a sebauvedomenie si vzdelávania počas projektu EDS. Najdôležitejšie nástroje podporujúce vzdelávanie počas EDS – supervízor, mentor, ďalší EDS dobrovoľníci v organizácii. Zúčastnila som sa na pracovnej skupine pozostávajúcej z bývalých EDS dobrovoľníkov, zamestnávateľov ako i predstaviteľov vysielajúcich a hostiteľských miest (ďalej ako SOHO) na tému Aké kompetencie by mal mentor mať pre kvalitnú podporu dobrovoľníka. Počas pracovnej skupiny bola zviditeľnená potreba podporiť EDS dobrovoľníkov viac zo strany vysielajúcej organizácie počas trvania projektu i po návrate z EDS. Jej výstupom bol súbor odporúčaní pre Európsku komisiu v snahe podporiť pozíciu mentora v projektoch EDS. Konkrétne výstupy budú detailnej záverečnej správy zo sympózia a budú zohľadnené pri tvorbe a nastavovaní ďalších krokov v snahe podporiť vzdelávací rozmer tohto typu projektov.
V poobedných hodinách sa konali diskusie k jednotlivým výsledkov výskumu (podpora dobrovoľníkov prostredníctvom školení pred odchodom na EDS, podpora SOHO pri „prekladaní“ získaných kompetencií do jazyka zamestnávateľov, relevantnosť existujúcich nástrojov podporujúcich vzdelávací proces EDS, účasť pracovníkov s mládežou, zamestnávateľov, pracovníkov ÚPSVaR na stretnutiach dobrovoľníkov po návrate z EDS, a i.)
Konkrétne výstupy zo všetkých pracovných skupín a diskusií budú súčasťou detailnej záverečnej správy zo sympózia. Tú vypracujú facilitárori sympózia. Výsledky budú zohľadnené pri tvorbe a nastavovaní ďalších krokov v snahe podporiť vzdelávací rozmer tohto typu projektov. 
Od 16:30 prebehli prezentácie a svedectvá prítomných bývalých EDS dobrovoľníkov v menších skupinách (metódou tzv. živých knižníc). Cieľom bolo následné zhodnotenie spoločenského uznania a seba uznania získaných kompetencií po návrate z EDS, zadefinovanie prekážok k uznávaniu neformálneho vzdelávania.
Pred večerou bolo opätovné stretnutie národných skupín a diskusia na tému, ako môžem ja v mojej pozícii ovplyvniť a podporiť dobrovoľníkov v procese vzdelávania sa a uznávanie získaných kompetencií v očiach zamestnávateľov.	
14.5.2014	Mr Ozgehan Senyuva, výskumník z Oddelenie medzinárodných vzťahov Middle East Technical University v meste Ankara, Turecko prezentoval súčasný stav nezamestnanosti mladých ľudí celosvetovo, so zameraním na EÚ. Nasledoval priestor pre otázky a krátku diskusiu.
Ms Mariann Klingberg, EDS programová manažérka pre oblasť mládeže, DG EAC, EC –miesto EDS v rámci Programu Erasmus+. Nasledoval priestor pre otázky a krátku diskusiu.
Diskusie na témy:
1.	Aká je skutočná hodnota medzinárodného dobrovoľníctva pre získanie práce
2.	Mal by mladý človek s nedostatkom príležitostí s menšou formálnou kvalifikáciou a s dobrovoľníckou skúsenosťou v zahraničí výhodu pri pohovore do zamestnania?
3.	Používame so zamestnávateľmi rovnakú terminológiu pri definovaní kompetencií?
4.	V akej miere môžu byť kompetencie získané na základe projektu EDS využiteľné napr. v súkromnom sektore? Aké sú výzvy pre ich prenositeľnosť? 
 
Nasledovala diskusia s pozvaným hosťom: výskumníkom mládeže z oddelenia sociológie na Univerzite v Maribore, Slovinsko: Mr Miran Lavrič a vybranými účastníkmi sympózia na tému  samostatne zárobková činnosť.  

Facilitátori sympózia predstavili históriu uznávania neformálneho vzdelávania v koncepte EÚ; publikácie venované tejto téme, krátky film pojednávajúci o EDS a prezentáciu o Youthpass prepojenú s výsledkami výskumu.

Nasledovalo hodnotenie celého dňa v národných skupinkách.	
15.5.2014	Mark Udab z Slovinskej Agentúry zamestnávateľov predstavil formou prezentácie všeobecné kompetencie, ktoré sú relevantné pre prácu v každom sektore.
Andrej Dudáč zo Slovenského Inštitútu mládeže  IUVENTA prezentoval situáciu v oblasti uznávania neformálneho vzdelávania na Slovensku ako príklad dobrej praxe.
Nasledovali pracovné skupiny na témy: 
Ako podporiť vzdelávanie v EDS prostredníctvom mentorstva?
Ako podporiť seba uznanie a uznanie získaných kompetencií zo strany spoločnosti?
Ako podporiť inkluzívne EDS projekty?
Ako si hľadať prácu po projekte EDS?
A prebehlo stretnutie zástupcov Národných agentúr pre Program EÚ Erasmus+, zástupkyne z Európskej Komisie a SALTA Inclusion, na ktorom boli prediskutované a nastavené ďalšie kroky využitia výsledkov výskumu.
Nasledovalo zhodnotenie a uzatvorenie stretnutia.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Odporúčané závery boli sprostredkované projektovou manažérkou zodpovednou za implementáciu aktivít Európskej dobrovoľníckej služby ostatným projektovým manažérom Národnej agentúry Mládež v akcii počas internej porady oddelenia.
Zároveň projektová manažérka sprostredkuje získané poznatky akreditovaným EDS organizáciám počas školení a relevantné výstupy zo sympózia a výskumu budú využité i počas školení pre EDS dobrovoľníkov realizovaných počas ich služby na Slovensku.
Prenos informácií zabezpečí Katarína Kňažíková.	

6.	Prehľad prinesenej dokumentácie a miesto jej uloženia 

Detailná záverečná správa zo sympózia bude uložená: 
X:\Public\MLADEZ_V_AKCII\OMIM\NA MvA\Evaluacia\EVS SURVEY 2013

Publikácia Hopscotch to Quality in EVS bude k dispozícii u projektového manažéra zodpovedného za Európsku dobrovoľnícku službu. 	

7.	Osobitne vyhodnotený očakávaný prínos ZPC 

Prínosy ZPC:
-	Spätná väzba zo strany bývalých EDS dobrovoľníkov a zo strany SOHO smerom k poskytovaniu mentorstva bude využitá počas nadchádzajúcich školení pre mentorov, koučov ako i počas školení pre EDS dobrovoľníkov zo zahraničia a školení pre novo akreditované SOHO organizácie
-	Motivácia pripraviť opatrenia a nástroje na podporu bývalých slovenských EDS dobrovoľníkov 
-	Porozumenie a pomenovanie nedostatkov pri implementácií projektov EDS 
-	Zvýšenie odbornosti a pri ďalšom administrovaní aktivity EDS 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Záverečná správa zo stretnutia bude dostupná na Internete. Najdôležitejšie a najzaujímavejšie body budú prezentované na internej porade Národnej agentúry za účasti projektového manažéra Eurodesku a pracovníka z Oddelenia vzťahov z verejnosťou.
Spracovaná forma výsledkov výskumu je uložená: 
X:\Public\MLADEZ_V_AKCII\OMIM\NA MvA\Evaluacia\EVS SURVEY 2013\Vysledky
Príklady dobrej praxe, návrhy na následné aktivity a ďalšiu spoluprácu budú prezentované na porade pracovnej skupiny, ktorá sa zaoberá predmetným výskumom.	

Súhlasím so zverejnením tejto správy na internete

Dátum:	23.5.2014	
Správu vypracovala
(meno a priezvisko, podpis):	Mgr. Katarína Kňažíková	
Správu schválila
(meno a priezvisko, podpis):	Mgr. Marcela Hajtmánková